Outydse Tipsytert – 'n Voorskoot en 'n Wynglas
September 4, 2017 August 27, 2017 voorskootenwynglas
Tipsytert is een van daardie poedings wat ek regtig net nie genoeg waardeer het toe ek klein was nie. Vandag is dit een van my gunsteling poedings hoofsaaklik as gevolg van die dadels wat daarin is.
Tipsytert staan ook bekend as brandewyntert en dadelpoeding. Dit is natuurlik baie meer van 'n poeding as wat dit 'n tert is. En selfs my vriende (meestal mans vriende) wat nie hou van vrugterige poedings nie, skep twee keer van hierdie poeding. Nou of dit is as gevolg van die brandewyn eerder as die tert self, sal julle maar vir hulle moet vra . Die resep wat ek geleer maak het en bietjie aangepas het, kom uit 'n resepteboek van Christelle Erasmus, Eenskotteltreffels.
250 g ontpitte dadels, gesnipper
125 ml gekapte neuter
Voorverhit die oond tot 180C. Meng die koeksoda, kookwater en die dadels en laat dit afkoel. Klop die botter en suiker tot romerig en voeg die eiers by. Klop goed. Sif die koekmeelblom, bakpoeier en sout saam en voeg saam met die dadelmengsel by die eiermengsel. Meng goed en roer laastens die vanieljegeursel en gekapte neute by. Skep in 'n gesmeerde bakskottel en bak vir 45min.
Kook die stroop 10 minute voor die baktyd verby is. Kook die water en suiker vir 5 minute saam. Verwyder van die hitte en roer die res van die bestandele by. Gooi die kokende stroop oor die vuurwarm poeding sodra dit uit die oond kom. Laat n rukkie staan sodat die stroop goed kan intrek.